CELEX: 62013TN0043
Language: mt
Date: 2013-01-29 00:00:00
Title: Kawża T-43/13: Rikors ippreżentat fid- 29 ta’ Jannar 2013 — Donnici vs Il-Parlament

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/31
            
         Rikors ippreżentat fid-29 ta’ Jannar 2013 — Donnici vs Il-Parlament
   (Kawża T-43/13)
   2013/C 79/52
   Lingwa tal-kawża: it-Taljan
   
      Partijiet
   
   
      Rikorrent: Beniamino Donnici (Casrolibero, l-Italja) (rappreżentanti: V. Vallefuoco u J. Van Gyseghem, avukati)
   
      Konvenut: Il-Parlament Ewropew
   
      Talbiet
   
   
               —
            
            
               tikkonstata n-nuqqas serju min-naħa tal-Parlament Ewropew għal dak li jirrigwarda d-deċiżjoni adottata fl-24 ta’ Mejju 2007, li tikkawża preġudizzju lir-rikorrent, u li sussegwentement tħassret permezz ta’ sentenza tal-Qorti tal-Ġustizzja tat-30 ta’ April 2009, u, konsegwentement, tikkundanna lill-Parlament Ewropew għall-għoti ta’ kumpens għad-danni materjali u dawk mhux materjali, li sofra u ser isofri b’konsegwenza tal-imsemmi att illegali, fuq bażi ta’ ekwità skont il-każ, li jammonta għal EUR 1 720 470, jew għal ammont inqas kif stabbilit mill-qorti.
            
         
               —
            
            
               tikkundanna lill-konvenut għall-ispejjez.
            
         
      Motivi u argumenti prinċipali
   
   L-istess bħal fil-kawżi T-215/07 u C-9/08, Donnici vs Il-Parlament, ir-rikorrent jitlob kumpens għad-dannu li huwa sofra wara li l-konvenut irrifjuta li jirrikonoxxi l-validità tal-mandat tiegħu bħala membru tal-Parlament Ewropew, li sussegwentement ġie annullat mill-Qorti tal-Ġustizzja tal-Unjoni Ewropea.
   Insostenn tar-rikors tiegħu, ir-rikorrent isostni li, f’dan il-kawża, il-kundizzjonijiet kollha meħtieġa mill-ġurisprudenza sabiex tiġi stabbilita r-responsabbiltà mhux kuntrattwali tal-instituzzjonijiet tal-Unjoni huma ssodisfatti, u b’mod partikolari:
   
               —
            
            
               l-illegalità tal-aġir ikkontestat;
            
         
               —
            
            
               ir-realtà tad-dannu;
            
         
               —
            
            
               ir-rabta kawżali, kif ukoll
            
         
               —
            
            
               il-ħtija tal-Unjoni, jew il-gravità tal-ksur imwettaq minn din tal-aħħar. F’dan ir-rigward, għandu jiġi enfasizzat li billi adotta d-deċiżjoni li tat lok għal din il-kawża, il-konvenut kiser b’mod suffiċjentement gravi u manifest dispożizzjoni legali intiża sabiex tagħti drittijiet lill-individwi.